Document ID: 32005D0592

ΑΠΌΦΑΣΗ 2005/592/ΚΕΠΠΑ ΤΟΥ ΣΥΜΒΟΥΛΊΟΥ
της 29ης Ιουλίου 2005
για την εφαρμογή της κοινής θέσης 2004/161/ΚΕΠΠΑ περί ανανέωσης των περιοριστικών μέτρων κατά της Ζιμπάμπουε
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
την κοινή θέση 2004/161/ΚΕΠΠΑ (1) και ειδικότερα το άρθρο 6, σε συνδυασμό με το άρθρο 23 παράγραφος 2 της Συνθήκης για την Ευρωπαϊκή Ένωση,
Εκτιμώντας τα ακόλουθα:
(1)
Με την κοινή θέση 2004/161/ΚΕΠΠΑ το Συμβούλιο θέσπισε μέτρα, μεταξύ άλλων, για την απαγόρευση εισόδου στο έδαφος των κρατών μελών ή διέλευσης από το έδαφος αυτό φυσικών προσώπων τα οποία επιδίδονται σε δραστηριότητες που υπονομεύουν σοβαρά τη δημοκρατία, το σεβασμό των ανθρώπινων δικαιωμάτων και το κράτος δικαίου στη Ζιμπάμπουε, καθώς και για τη δέσμευση των κεφαλαίων και των οικονομικών τους πόρων.
(2)
Στις 13 Ιουνίου 2005 το Συμβούλιο ενέκρινε την απόφαση 2005/444/ΚΕΠΠΑ (2) του Συμβουλίου για την εφαρμογή της κοινής θέσης 2004/161/ΚΕΠΠΑ περί ανανέωσης των περιοριστικών μέτρων κατά της Ζιμπάμπουε μετά τον κυβερνητικό ανασχηματισμό.
(3)
Ο συνημμένος στην κοινή θέση 2004/161/ΚΕΠΠΑ κατάλογος των προσώπων που υπόκεινται στα περιοριστικά μέτρα θα πρέπει να ενημερωθεί, ώστε να περιλαμβάνει τους υπευθύνους για τις τρέχουσες παραβιάσεις των ανθρώπινων δικαιωμάτων που είναι γνωστές με την ονομασία «Επιχείρηση Murambatsvina» (βίαιη κατεδάφιση και εκτοπισμός πληθυσμών στο εσωτερικό της χώρας),
ΑΠΟΦΑΣΙΣΕ ΤΑ ΕΞΗΣ:
Άρθρο 1
Ο κατάλογος προσώπων που περιλαμβάνεται στο παράρτημα της κοινής θέσης 2004/161/ΚΕΠΠΑ αντικαθίσταται από τον κατάλογο του παραρτήματος της παρούσας απόφασης.
Άρθρο 2
Η παρούσα απόφαση παράγει αποτελέσματα από την ημερομηνία έκδοσής της.
Άρθρο 3
Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
Βρυξέλλες, 29 Ιουλίου 2005.

Labels: 11
5
0
18
15